**Sevnica** (njemački:*Lichtenwald*) je grad od 4 548 i administrativni centar istoimene Občine Sevnica u istočnoj Sloveniji.

Sevnica je nekad bila poznata kao tekstilni centar bivše Jugoslavije - zbog tvornica i škole, koja je bila rasadnik kadrova tog profila za evropski jugoistok.

Geografske karakteristike
-------------------------

Sevnica leži na istoku Slovenije u pokrajini Štajerska, u kotlini rijeke Save.

Grad je udaljen oko 40 km južno od Celja i 80 km istočno od Ljubljane.

Historija
---------

Naselje na tom mjestu prvi put se spominje krajem srednjeg vijeka - 1275. i to pod njemačkim imenom *Lichtenwald*, jer su u to vrijeme tim krajem vladali salzburgški biskupi. U to vrijeme (oko 1292.) podignuta je i utvrda na brdu iznad grada - Gornji grad, koja je vijekovima dominira nad savskom kotlinom.

Nakon njih su relativno kratko vladali ugarski kraljevi, da bi nakon njih vladali Habsburgovci, sve do kraja Prvog svjetskog rata.
16. vijek obilježili su turski upadi i ustanci kmetova, oni su ga za ustanka - 1573. čak uspjeli i zauzeti, pa je zbog tog ponovno utvrđen.

Grad je dobio pravo trgovanja 1322. a od 1513. i pravo organiziranja sajmova, koje im je car Joseph II. 1783. ograničio na ljetne stočne sajmove.

Željeznička pruga stigla je do grada 1862. za Austro-Ugarske ali kako nije bilo mjesta u centru, stanica je napravljena pored Save, pa je to postao zametak novog kvarta.

Za Drugog svjetskog rata Sevnica je zajedno sa Štajerskom anektirana u Treći Reich, i trebala je postati etničko čisti njemački kraj, pa su iz nje nasilno iseljeni brojni Slovenci i svi ostali negermanski stanovnici.

Sevniški grad dominira nad kotlinom

Znamenitosti
------------

Najveća znamenitost grada je utvrda iznad grada Sevniški grad iz 13. vijeka.

Privreda
--------

Zlatne godine Sevnice bile su 1960e kad je grad imao oko 5 000 stanovnika, ali i 2 tekstilne tvornice (Lisca i Inplet), 2 tvornice namještaja (Kopitarna i Stilles), 2 pogona metalurške (Inkos i Preis) i 1 pogon kemijske industrije (Tanin).

Poznati sugrađani
-----------------

* Melania Trump, manekenka i fotomodel, žena američkog milijunaša Donalda Trumpa.

Izvori
------

1. 1 2  „Slovenia: Spodnjeposavska" (engleski). City population. Pristupljeno 08. 04. 2014.
2. 1 2 3 4 5 6  „*Nekaj zgodovine*" (slovenski). Občina Sevnica. Arhivirano iz originala na datum 2014-03-01. Pristupljeno 15. 04. 2014.

Vanjske veze
------------

***Sevnica*** na Wikimedijinoj ostavi

* Službene stranice grada ()

| * p
* r
* u
Gradovi u Sloveniji Slovenija |
| --- |
| 
Ajdovščina • Bled • Bovec • Brežice • Celje • Cerknica • Črnomelj • Domžale • Dravograd • Gornja Radgona • Grosuplje • Hrastnik • Idrija • Ilirska Bistrica • Izola • Jesenice • Kamnik • Kočevje • Koper • Kostanjevica na Krki • Kranj • Krško • Laško • Lendava • Litija • **Ljubljana** • Ljutomer • Logatec • Maribor • Medvode • Mengeš • Metlika • Mežica • Murska Sobota • Nova Gorica • Novo mesto • Ormož • Piran • Postojna • Prevalje • Ptuj • Radeče • Radovljica • Ravne na Koroškem • Ribnica • Rogaška Slatina • Ruše • Sevnica • Sežana • Slovenska Bistrica • Slovenj Gradec • Slovenske Konjice • Šempeter pri Gorici • Šentjur • Škofja Loka • Šoštanj • Tolmin • Trbovlje • Trebnje • Tržič • Velenje • Višnja Gora • Vrhnika • Zagorje ob Savi • Žalec • Železniki • Žiri
 |
| **Nekadašnji gradovi**
Gornji Grad • Lož • Turnišče • Vipavski Križ
 |